
 MUNICIPIUL TIMIȘOARA 


modificată prin HCL______/_______

DIRECȚIA PATRIMONIU



 
BIROUL ADMINISTRARE SPAȚII UTILITARE, SERVICII

CONEXE ȘI CONTRACTE GARAJE

                   

Nr. SC 2022-28782/17.11.2022                                                        
REGULAMENT DE SERVICIU

 Privind prestarea de servicii şi activităţi necesare  exploatării şi întreţinerii cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul Stuparilor, Cimitirul Calea Şagului si Cimitirul str. Rusu Şirianu

CAPITOLUL I – DISPOZIŢII GENERALE

Art. 1. Prezentul Regulament se aplică cimitirelor umane din Municipiul Timişoara: Cimitirul Calea Lipovei, Cimitirul Săracilor, Cimitirul Stuparilor, Cimitirul Calea Şagului si Cimitirul str. Rusu Şirianu.

Art. 2. În termenii prezentului Regulament:

2.1 Terenurile având destinaţia de cimitir, prevăzute în prezentul regulament, fac parte din domeniul public al municipiului Timişoara şi sunt administrate de Consiliul local al Municipiului Timisoara, prin Direcţia Patrimoniu- Biroul Administrare Spații Utilitare, Servicii Conexe și Contracte, cu sediul în Bv. C.D. Loga Nr.1, numit în continuare “proprietarul cimitirului”.

2.2  Prin cimitir, în accepţiunea prezentului regulament, se înţelege locul special amenajat şi dotat, destinat înhumării, exhumării, reînhumării persoanelor decedate, păstrării urnelor în nişe sau în locul de înhumare, cu respectarea normelor de igienă şi sănătate publică stabilite prin lege.

2.3 Terenurile aparţinând cimitirelor pot fi concesionate exclusiv pentru înhumarea persoanelor decedate. Fac excepţie suprafeţele destinate salubrizării, punctele de lucru ale administraţiei cimitirelor şi cele care constituie infrastructura cimitirului.
2.4  Operatorii economici cărora le-a fost atribuit contractul de concesiune de servicii, au calitatea de concesionari, fiind denumiţi prestatori de servicii.

2.5 Titularul de loc pe veci este persoana care a dobândit un loc de veci atribuit gratuit sau concesionarul unui de loc de veci care este persoana ce a concesionat/reconcesionat un loc de veci în cimitirele menţionate mai sus, aparţinând Primăriei Municipiului Timişoara.




2.6 Operele comemorative de război sunt edificiile, monumentele de artă, plăcile şi altarele comemorative, troiţele, crucile, cenotafurile sau orice alte construcţii ori lucrări, astfel cum sunt definite aceste opere la Art. 5 din Legea nr. 379/2003, cu modificările ulterioare.                         
   
Art. 3.   Prezentul regulament respectă:

- Legea 102/2014 privind cimitirele, crematoriile umane şi serviciile funerare 
- HG 741/2016 privind aprobarea Normelor tehnice şi sanitare privind serviciile funerare, înhumarea, incinerarea, transportul, deshumarea şi reînhumarea cadavrelor umane, cimitirele, crematoriile umane, precum şi criteriile profesionale pe care trebuie să  le îndeplinească prestatorii de servicii funerare şi nivelul fondului de garantare.
-  Ordinul Ministerului Justiţiei nr. 1.134/C/2000 şi Ordinul Ministerului Sănătăţii nr. 255/2000-pentru aprobarea Normelor procedurale privind efectuarea expertizelor, a constatărilor şi a altor lucrări medico-legale.
CAPITOLUL II – ORGANIZAREA, AMENAJAREA, ÎNTREŢINEREA ŞI FUNCŢIONAREA  CIMITIRELOR

   Art. 4. Persoana desemnată din cadrul Biroului Administrare Spații Utilitare, Servicii Conexe și Contracte Garaje cu atribuții în cimitirele unde proprietar este Municipiul Timişoara, are următoarele obligaţii :

                    a – să asigure corectitudinea concesionărilor şi a atribuirii locurilor de înhumare şi ţinerea evidenţei înhumărilor în registrul de evidenţă înhumări și păstrarea arhivei existente cu referire la locurile de veci și înhumări;
                    b – să întocmească planul cu organizarea cimitirului;
                    c –să comunice de îndată Biroului Administrare Spații Utilitare, Servicii Conexe și Contracte Garaje din cadrul Direcţiei Patrimoniu execuţia oricăror construcţii funerare în situaţia în care se constată o încălcare a prezentului Regulament şi dacă se constată lipsa permisului de lucru/permisului de executarea lucrării funerare ;

                    d – să inventarieze lucrările funerare clasificate ca monumente, opere comemorative de război sau a personalităților marcante și urmărește punerea lor în valoare sau întreţinerea lor ;

                    e – să marcheze parcelelor, rândurilor şi locurilor de înhumare ;

                    f – să urmărească și să verifice modul de executare a lucrărilor funerare, respectarea dimensiunilor şi celelalte condiţii stipulate în permisul de executare a lucrării funerare şi înştiinţarea Biroului Administrare Spații Utilitare, Servicii Conexe și Contracte Garaje din cadrul Direcţiei Patrimoniu  în cazul încălcării legislaţiei în vigoare sau a prezentului regulament;
                    g – să inventarieze permanent locurile de înhumare libere sau a căror concesiune nu a mai fost prelungită și să notifice concesionarii locurilor de veci care nu întrețin în stare de curățenie locurile de veci pe care le dețin sau a căror concesiune a expirat;
                    h – urmărirea exploatării şi funcţionării în parametrii normali a utilităţilor în cimitire (energie electrică, apă-canal etc. );

                    i – să urmărească starea de curăţenie în perimetrul cimitirului şi ia măsurile care se impun astfel încât în cimitir să fie păstrată permanent curățenia;
         j – să urmareasca si sa verifice modul in care se prestatează servicile de înhumare și sa urmareasca respectarea prevederilor ]nscrise in caietul de sarcini si contractul de concesiune a serviciilor funerare;  

                    k – afişarea în locuri vizibile a Regulamentului de funcţionare şi administrare a cimitirelor şi urmărirea respectării întocmai a acestuia;                     

                   l – ţinerea evidenţei înhumărilor personalităţilor marcante; 

                   m -să asigure servicii de relaţii cu publicul şi informarea vizitatorilor. 
       n – afișarea la locuri vizibile a tarifelor aprobate privind serviciile de înhumare, funerare și de curatenie;

o – afișarea la locuri vizibile a unui număr de telefon și adresa de pe site-ul primariatm.ro, unde cetățenii nemulțumiți pot face reclamații. 
Art. 5. Cimitirele vor fi delimitate de împrejmuiri, respectiv  cu garduri  realizate din materiale de construcţii cu respectarea reglementărilor privind arhitectura zonei în care sunt amplasate, modificarea celor existente fiind posibilă numai cu acordul proprietarului cimitirului și după obținerea tuturor avizelor și autorizațiilor în conformitate cu legislația în vigoare.
Art. 6. Proprietarul cimitirului are următoarele obligaţii:

a) să elaboreze regulamentul de organizare şi funcţionare a cimitirului;                                                                 b) să stabilească regulile privind prestarea serviciilor de înhumare şi de incinerare, precum şi regulile privind prestarea altor servicii de către operatori economici, prestatorii de servicii sau de persoane fizice autorizate;
c) realizarea infrastructurii şi a zonelor verzi din interiorul cimitirului, parcelarea, împrejmuirea şi dotarea acestuia;
d) să întreţină şi menţină în funcţiune cimitirul, să asigure efectuarea şi păstrarea curăţeniei, întreţinerea drumurilor şi a aleilor, deszăpezirea acestora, întreţinerea zonelor verzi, colectarea şi transportul gunoaielor, obligaţie care poate fi îndeplinită pe bază de contract şi de un operator economic (prestator de servicii);
e) să asigure paza şi ordinea în perimetrul cimitirului, întreţinerea împrejmuirilor şi a mijloacelor fixe, obligaţie care poate fi îndeplinită pe bază de contract şi de un operator economic.
Art. 7. Proprietarul cimitirului prin Biroul Administrare Spații Utilitare, Servicii Conexe și Contracte Garaje din cadrul Direcţiei Patrimoniu , respectiv prin persoana desemnată de acesta este obligat:
a) să monitorizeze activităţile care se desfăşoară în perimetrul cimitirelor; 
b) să asigure corectitudinea concesionărilor şi a atribuirii locurilor de înhumare;
c) să întocmească, să păstreze, registrele de evidenţă şi arhivă a înhumărilor;
d) să asigure servicii de relaţii cu publicul şi informarea vizitatorilor.                                                      
Art. 8. Zonele verzi şi aleile cimitirelor au o suprafaţă iniţial stabilită, ce nu poate fi micşorată pentru crearea de noi locuri de înhumare.
Art. 9. Terenurile aparţinând cimitirelor nu vor putea fi atribuite în folosinţă decât pentru înhumarea persoanelor decedate. În cimitire pe lângă aceste terenuri mai există mijloacele fixe existente în cimitire adică sedii administrative, capele-case funerare, precum şi zonele verzi şi aleile din incinta cimitirelor, a căror suprafață nu poate fi modificată.
9.1) Terenul aparţinând cimitirelor se împarte în parcele, rânduri şi morminte. Locurile de înhumare cu lucrări funerare au dimensiunile de 2,50 m x 1,30 m pentru un loc de înhumare simplu, intervalele dintre locurile de înhumare sunt de maxim 0,20 m ( trotuar comun, după cum permite configuraţia terenului) necesare pentru circulaţie şi îngrijirea locului.
9.2) Terenul care se realizează două locuri de înhumare are  dimensiunea de de 2,50 m x 2,30 m, pe aceste locuri putându-se executa ulterior lucrare funerară fără să depășască această dimensiune .
9.3) Terenul care se realizează trei locuri de înhumare are  dimensiunea de de 2,50 m x 3,30 m, pe aceste locuri putându-se executa ulterior lucrare funerară fără să depășască această dimensiune .

9.4) Terenul care se realizează patru locuri de înhumare are  dimensiunea de de 2,50 m x 4,30 m, pe aceste locuri putându-se executa ulterior lucrare funerară fără să depășască această dimensiune .

9.5) Lucrările funerare pot fi cu grindă sau fără grindă și  vor avea dimensiunile maxime cuprinse la punctul 9.1)- 9.4) din prezentul regulament.
9.6) Dacă terenul nu permite se pot executa lucrări funerare de 2, 3 sau 4 locuri fără grindă, lăţimea terenului pe care se construieşte fiind cu 0,15 m mai îngust(sau multiplu de 0,15 m funcţie de câte locuri se construiesc,

9.7) Suprafaţa atribuită pentru un loc de veci în vederea executării unei lucrări funerare este de 3,25 mp (2,50 m x 1,30 m).
9.8) Locurile de înhumare de pământ pot fi de două categorii:

a)  Cu dimensiunile de 2,50 m x 1,30 m pentru un loc de înhumare simplu, pe care ulterior se poate executa lucrare funerară

b) Cu dimensiunile de 2,40 m x 1,20 m acolo unde vecinătățile nu permit dimensiuni mai mari. Pe aceste locuri de veci nu se vor executa ulterior lucrări funerare. Concesionarul locului de înhumare va fi înștiințat de această interdicție

9.9) Adâncimea gropii pentru înhumare la locurile de veci neamenajate cu cripte, înhumarea se face la o adâncime de:
- la minim  2,00 metri adâncime în gropile simple, 

- la minim 2,50 metri adâncime în gropile suprapuse .

Nu este permisă efectuarea înhumărilor în locuri de înhumare la alte dimensiuni decât cele prevăzute mai sus si la o adancime mai mica. Pentru pesoanele decedate din cauza bolilor infecto-contagioase cu risc înalt de transmitere, stabilite de legislația specifică în vigoare,  înhumarea se face la o adâncime de 3 metri.

Art. 10. Titularii dreptului de folosinţă a locului de înhumare şi concesionarii de loc de veci au obligaţia de amenajare şi întreţinere a acestor locuri şi a lucrărilor funerare existente, asigurându-le un aspect cât mai îngrijit, iar în cazul în care se va constata faptul că locul de înhumare nu este întreținut în permanentă stare de curățenie se poate retrage de către proprietarul cimitirului dreptul de concesionare al locului de veci.

Art. 11. În situaţia în care titularii dreptului de folosinţă a locului de înhumare nu au posibilitatea întreţinerii acestor locuri, datorită faptului că domiciliază în altă localitate sau nu le permite vârsta sau sănătatea, la solicitarea lor această întreţinere va putea fi făcută de către                       persoane fizice sau juridice agreate de aceştia, sau de către operatorii economici care presteaza activitatea funerară în cimitir, având obligaţia să anunţe proprietarul cimitirului despre identitatea acestora. Răspunderea privind starea de curăţenie şi îngrijire a mormintelor este a titularilor de loc pe veci sau a concesionarilor de loc de veci.
Art. 12. Accesul în cimitire pentru vizitatori este gratuit şi se face conform orarului de funcţionare aprobat. 
Porţile de acces pot fi folosite şi în cazul accesului autovehiculelor cu specific pompe funebre pentru transportul decedatului, autovehiculelor şi utilajelor necesare salubrizării cimitirelor. 

Art. 13. Circulaţia în cimitire se face numai pe alei şi între morminte, fiind interzisă călcarea mormintelor/monumentelor.
Art. 14. Orarul de vizitare va fi afişat la fiecare poartă de acces în cimitir. Personalul de pază al cimitirului are obligaţia să invite publicul să părăsească cimitirul, la închiderea programului de vizitare.
Art. 15. Persoana desemnată din cadrul Biroului Administrare Spații Utilitare, Servicii Conexe și Contracte Garaje cu atribuții în cimitir, verifică anual starea de fapt a mormintelor și informează în scris Direcţia Patrimoniu, care va hotărâ  asupra dreptului de folosinţă/concesiune în funcţie de starea de întreţinere constatată.
 În cazul în care se constată că anumite locuri de înhumare sunt părăsite sau menţinute în stare de neîngrijire mai mult de 2 ani, chiar dacă dreptul de folosinţă nu a expirat, concesionarii locului de veci îşi vor pierde dreptul de folosinţă asupra locului respectiv după o notificare prealabilă făcută de aceasta.
15.1) Dreptul de folosinţă al locurilor de înhumare este retras doar de către Primaria Municipiului Timisoara- prin reprezentantii săi, cu înştiinţarea în scris a titularilor dreptului de folosinţă, în următoarele cazuri:

a) titularului i se atribuie un alt loc de înhumare; 
b) în caz de neîngrijire a locurilor de înhumare sau a lucrărilor funerare, pe o perioadă mai mare de 2 ani;

c) neplata taxelor  pentru locurile de veci în condiţiile prevăzute de regulamentul cimitirului;

15.2) În cazul în care se constată că anumite locuri de înhumare sunt menţinute în stare de neîngrijire mai mult de 2 ani, chiar dacă pe aceste locuri există lucrări funerare şi dreptul de folosinţă nu a expirat, titularii locurilor de înhumare îşi vor pierde dreptul de folosinţă asupra locurilor. Starea de neîgrijire se va constata de către Primaria Municipiului Timisoara, prin reprezentantii săi. Tot Primaria Municipiului Timisoara, prin reprezentantii săi, emite în scris o notificare prealabilă, pe care o trimite prin poștă cu confirmare de primire, la adresa de domiciliu indicată în contractul de concesiune a titularului locului de înhumare. La minimum 3 luni de la primirea confirmării de primire a notificării, Primaria Municipiului Timisoara poate proceda la desființarea locului de înhumare si atribuirea acestuia altei persoane, în vederea inhumarii. 


15.3) Lucrările funerare existente pe aceste locuri intră în patrimoniul municipiului şi vor fi desfiinţate, cu respectarea termenelor menționate la 15.2. 

15.4)
 La expirarea termenului dreptului de folosinţă, dacă acesta nu se prelungeşte, Primaria Municipiului Timisoara, prin reprezentantii săi, emite în scris o notificare prealabilă, pe care o trimite prin poștă, cu confirmare de primire, la adresa de domiciliu indicată în contractul de concesiune a titularului locului de înhumare. La minimum 3 luni de la primirea confirmării de primire a notificării, Primaria Municipiului Timisoara poate proceda la desființarea locului de înhumare si atribuirea acestuia altei persoane, în vederea inhumarii. 

 
15.5) Costul procesiunii de înhumare a osemintelor se suportă de noul titular al dreptului de folosinţă a locului de înhumare.

15.6) Excepţie de la prevederile de mai sus fac operele comemorative de război, mormintele funerare din patrimoniul naţional, monumentele istorice şi operele de artă, mormintele personalităţilor marcante, precum şi mormintele atribuite gratuit conform legii. Obligaţia de întreţinere a acestor morminte revine proprietarului cimitirului sau obligaţia poate fi transmisă prin contract unui prestator de servicii, cu excepţia cazurilor în care aparţinătorii solicită în scris preluarea acestor obligaţii.

Art. 16. În cazul în care dreptul de folosinţă a locurilor de înhumare a încetat şi este retras după o înştiinţare/notificare transmisă în scris şi pe aceste locuri există lucrări funerare, concesionarul locurilor de înhumare trebuie să elibereze terenul prin demolarea construcţiei. În caz contrar lucrările funerare sunt desființate de Municipiul Timişoara prin  Biroul Administrare Spații Utilitare, Servicii Conexe și Contracte Garaje din cadrul Direcției Patrimoniu. 
 Art. 17. Persoana desemnată pentru monitorizarea activității din cimitir din cadrul Biroului Administrare Spații Utilitare, Servicii Conexe și Contracte Garaje, are obligaţia să anunţe situaţiile prevăzute la art. 15 şi art. 16 şi în cazul locurilor de veci a căror concesiune a expirat printr-o înştiinţare/notificare transmisă în scris a concesionarilor dreptului de folosinţă asupra locului de veci.
Art. 18. Depozitarea gunoaielor şi a deşeurilor se face selectiv şi este permisă numai în locurile special amenajate ( pubele, platforme, deponee, containere sau coşuri de gunoi ) păstrându-se în permanență curăţenia şi ordinea acestora, cu respectarea prevederilor legislaţiei în vigoare. 
Realizarea şi întreţinerea locurilor amenajate pentru depozitarea selectivă a gunoaielor şi deşeurilor revine proprietarului cimitirului sau obligaţia este transmisă prin contract unui prestator de servicii. Deşeurile rezultate în urma activităţilor specifice de curăţenie se vor gestiona în mod selectiv, pe categorii, cu respectarea legislaţiei în vigoare. 

CAPITOLUL III– ÎNMORMÂNTAREA, ÎNHUMAREA, DESHUMAREA, ATRIBUIREA ÎN FOLOSINŢĂ A LOCURILOR DE ÎNHUMARE
Art. 19. Înmormântarea poate fi religioasă sau laică, precedată sau nu de incinerare. 
Art. 20. Locul şi modalitatea înmormântării vor fi conforme voinţei exprimate în timpul vieţii de persoana decedată, iar în cazul când nu şi-a exprimat dorinţa, acestea se hotărăsc de persoana, familia sau de autoritatea care se îngrijeşte de înmormântare. Locul înmormântării se stabileşte în funcţie de locurile existente în cimitirele menţionate la art. 1.
Art. 21. Cu privire la înmormântare, sunt obligate să dispună următoarele persoane: 
· persoana care s-a angajat prin contract că se va îngriji de înmormântare;
· persoana stabilită prin testamentul defunctului;
· în lipsa testamentului, soţul/soţia persoanei decedate, care a trăit în aceaşi locuinţă cu persoana decedată în ultima parte a vieţii;
· altă rudă apropiată a decedatului, până la gradul al IV –lea inclusiv.
 
Dacă nu există nici o persoană obligată să dispună în legătură cu înmormântarea sau persoana obligată se găseşte într-un loc necunoscut ori nu îşi îndeplineşte obligaţia, primarul unităţii administrativ-teritoriale în raza căreia a avut loc decesul dispune cu privire la înmormântare.
Art. 22. Locurile de înhumare din cimitirele publice ale cărui proprietar este Municipiul Timişoara se atribuie în cazul persoanelor decedate care au avut ultimul domiciliu în Timişoara şi sunt atribuite în folosinţă pe o perioadă de 7 ani, cu posibilitatea prelungirii dreptului de folosinţă pentru aceeaşi perioadă,  prin act de concesiune încheiat între Biroul Administrare Spații Utilitare, Servicii Conexe și Contracte Garaje din cadrul Direcţiei Patrimoniu şi concesionarul locului de veci. 
În cazul atribuirii cu înhumare a unui loc de veci, concesionarul locului de veci respectiv, este persoana obligată să dispună cu privire la înmormântare, conform art. 25 din prezentul Regulament.
Sunt exceptate de la acestea, persoanele care beneficiază de atribuirea gratuită a locurilor de înhumare pe veci la cerere, conform legii. Într-un loc de veci existent concesionat/reconcesionat anterior, a carui concesiune este achitata la zi, se înhumează un decedat numai cu acordul scris al concesionarului locului de veci.
Art. 23. Contravaloarea concesiunii locurilor de înhumare, precum şi taxa pentru alte activităţi desfăşurate pe teritoriul cimitirului se stabilesc de proprietarul cimitirului și sunt aprobate prin hotărârea Consiliului Local a Municipiului Timișoara.
Tariful pentru întreţinerea cimitirului şi a locurilor de veci nu poate fi modificat pe parcursul concesionării, decât cu aprobarea Consiliului loacal prin hotărâre, în funcţie de rata inflaţiei sau dacă modificările legislative impun cheltuieli suplimentare.
Tariful pentru concesionarea locurilor de veci şi pentru alte activităţi desfăşurate în cimitir, se propune de către Biroul Administrare Spații Utilitare, Servicii Conexe și Contracte Garaje din cadrul Direcţiei Patrimoniu şi se aprobă prin  Hotărâre a  Consiliului Local al Municipiului Timişoara.
Art. 24. Locurile de înhumare, se acordă de către Biroul Administrare Spații Utilitare, Servicii Conexe și Contracte Garaje din cadrul Direcţiei Patrimoniu în baza unei note de concesionare/reconcesionare a locului de veci.

Nota de verificare/concesionare/reconcesionare în vederea concesionării/reconcesionării locului de veci este eliberată la cimitir de către persoana desemnată pentru monitorizarea activității din cimitir din cadrul Biroului Administrare Spații Utilitare, Servicii Conexe și Contracte Garaje. 
Această notă de verificare/concesionare/reconcesionare trebuie să cuprindă: identificarea locului de veci, numele/prenumele concesionarului locului de veci, numele/prenumele persoanei înhumate în locul de veci, data ultimei concesionări a locului de veci, perioada de concesiune a locului de veci. Nota de verificare trebuie să fie datată şi semnată de persoana desemnată din cadrul Biroului Administrare Spații Utilitare, Servicii Conexe și Contracte Garaje cu atributii in  cimitir.
În cazul locurilor de înhumare noi atribuite în caz de deces, pe nota de verificare/concesionare/reconcesionare se va mai trece la numele/prenumele persoanei înhumate în locul de veci, specificaţia Înhumare+Loc şi la numele/prenumele concesionarului locului de veci va fi trecută persoana obligată să dispună cu privire la înmormântare, conform art. 21 din prezentul Regulament. 
Taxa de concesiune a locului de veci se achită înainte de înhumare. 
Persoana desemnată din cadrul Biroului Administrare Spații Utilitare, Servicii Conexe și Contracte Garaje cu atribuții în cimitir, verifică modul şi locul unde a fost înhumată fiecare persoană în cimitir în perioada în care a eliberat note de verificare/concesionare/reconcesionare.
Dacă nu există nici o persoană obligată să dispună în legătură cu înmormântarea (persoanele decedate fără aparţinători legali sau fără identitate) sau persoana obligată se găseşte într-un loc necunoscut ori nu îşi îndeplineşte obligaţia, în cazul când decesul a survenit în raza Municipiului Timişoara, decedatul va fi înhumat în locul indicat de Municipiului Timişoara, Biroul Administrare Spații Utilitare, Servicii Conexe și Contracte Garaje din cadrul Direcţiei Patrimoniu şi primarul unităţii administrativ-teritoriale dispune cu privire la înmormântare.
 În cazul înhumării fătului născut mort se aplică prevederile Legii nr. 102/2014 - privind cimitirele, crematoriile umane şi serviciile funerare şi H.G. 741/2016, în măsura în care nu există prevederi legale contrare.
Art. 25. Persoanele care se regăsesc la Articolul 21, sunt concesionari ai locului de veci. Înhumarea unei persoane într-un loc de veci se face numai cu acordul concesionarului locului de veci respectiv, iar în cazul locurilor de înhumare noi atribuite în caz de deces acordul şi răspunderea este a persoanei desemnate din cadrul Biroului Administrare Spații Utilitare, Servicii Conexe și Contracte Garaje.

Dacă lângă un loc de veci atribuit în folosinţă există un teren liber sau loc de veci neîngrijit caruia i s-a retras dreptul de concesionare a locului de veci, părăsit sau a cărei concesiune a expirat si nu a fost prelungita, titularul locului de veci poate solicita terenul sau locul de veci respectiv.  Acesta se poate atribui în folosinţă numai cu aprobarea Biroului Administrare Spații Utilitare, Servicii Conexe și Contracte Garaje din cadrul Direcţiei Patrimoniu, cu condiţia ca pe locurile de veci să se execute o lucrare funerară sau o împrejmuire funerară de două locuri.
Art. 26. La expirarea termenului de folosinţă a locului de înhumare, concesionarul locului are drept de preemţiune, iar în caz de deces al acestuia, are drept de preemţiune moştenitorul legal sau după caz testamentar.
Art. 27. Beneficiarilor legilor:  341/2004, 44/1994, 303/2007, 29/2000, 118/1990, 55/1998, 189/2000, li se pot atribui locuri de înhumare gratuite pe veci la cerere. Locul de înhumare gratuit pe veci, se atribuie în funcţie de terenul liber existent, cu dovada încadrării în aceste legi. Şi în acest caz Municipiul Timişoara rămâne proprietarul terenului.
Personalităţilor marcante ale localităţii li se pot atribui locuri de înhumare gratuite pe veci în cimitirele aparţinând Primăriei Municipiului Timişoara, prin Hotărârea Consiliului Local. În cazul în care unei personalităţi marcante, i s-a atribuit deja recunoaşterea ei prin hotărâre de Consiliu Local (cetăţean de onoare a oraşului), aceasta are dreptul de a beneficia de loc de veci gratuit prin solicitare scrisă în cimitirele aparţinând Primăriei Municipiului Timişoara, funcţie de terenul liber existent.
Locurile de înhumare/veci atribuite în folosinţă pe bază de tarif pentru înhumarea unor personalităţi marcante, pot fi transformate în locuri de înhumare gratuite pe veci prin hotarârea Consiliului Local a Municipiului Timişoara.
În cazurile prevăzute mai sus, obligaţia de întreţinere a locurilor de înhumare revine proprietarului cimitirului sau obligaţia este transmisă operatorului economic care este prestatorul serviciilor funerare din cimitir, cu excepţia cazurilor în care aparţinătorii solicită în scris preluarea acestor obligaţii.
Art. 28. Persoanelor cu vârstă înaintată (peste 70 de ani) ce nu au aparţinători li se poate acorda un loc de veci la cererea scrisă a acestora, cu aprobarea Biroului Administrare Spații Utilitare, Servicii Conexe și Contracte Garaje din cadrul Direcţiei Patrimoniu şi în funcţie de locurile de înhumare libere existente în cimitir.  Cererea va fi însoțită de actele doveditoare, respectiv: certificat naştere, carte de identitate, declaraţie notarială pe proprie răspundere că nu au aparținători legali sau testamentari.

Atribuirea locurilor de veci pentru persoane în viaţă poate fi acordată şi în situaţii deosebite cum ar fi o boală gravă incurabilă (certificată de medicul de familie/sau medicul curant cu observaţia că boala respectivă este o boală gravă incurabilă şi adeverinţa este necesară pentru obţinerea unui loc de veci şi dovedită cu acte de medicale) cu aprobarea Biroului Administrare Spații Utilitare, Servicii Conexe și Contracte Garaje din cadrul Direcţiei  Patrimoniu şi în funcţie de locurile de înhumare libere existente în cimitir.
Art. 29. Atribuirea în folosinţă a locurilor de înhumare în cazul decesului, înhumarea şi incinerarea persoanelor decedate se face în baza actelor doveditoare (copie certificat de deces şi adeverinţa de înhumare în original), după plata tarifelor stabilite, în funcţie de locurile de înhumare libere existente în cimitir.
Art. 30. Persoana desemnată din cadrul Biroului Administrare Spații Utilitare, Servicii Conexe și Contracte Garaje  cu atribuții în cimitir, va răspunde juridic de atribuirea locurilor de înhumare şi va asigura întocmirea unui registru de evidenţă înhumări care va cuprinde în mod obligatoriu următoarele date: numărul curent, ziua, luna, anul înhumării sau a aşezării în nişă a urnei cu cenuşă, datele de identificare a defunctului, adresa de la ultimul domiciliu, data decesului, numărul parcelei, al rândului şi al locului de înhumare, numele şi adresa persoanei care a comandat înhumarea şi observaţii cu privire la tipul şi lucrările locului de înhumare. 
Înhumările se vor face în baza adeverinţei de înhumare şi a copiei certificatului de deces. Persoana desemnată din cadrul Biroului Administrare Spații Utilitare, Servicii Conexe și Contracte Garaje păstrează evidenţa înhumărilor şi actele ce au stat la baza înhumărilor şi eliberează nota de comandă pentru serviciul de înhumare.
Registrele de evidenţă a înhumărilor, cu documentele probatorii (adeverinţele de înhumare şi certificatele de deces în copie), precum şi registrele de evidenţă a  locurilor de veci, existente la cimitire, sunt păstrate de persoana desemnată din cadrul Biroului Administrare Spații Utilitare, Servicii Conexe și Contracte Garaje din cimitir, care asigură completarea la zi a acestora.
Săpăturile şi înhumările se fac de către prestatorul de servicii, care răspunde de serviciul prestat.
Săptămânal, persoana desemnată în cimitir din cadrul Biroului Administrare Spații Utilitare, Servicii Conexe și Contracte Garaje,  va preda Biroului Administrare Spații Utilitare, Servicii Conexe și Contracte Garaje, în scris, situaţia persoanelor înhumate în conformitate cu registrul de evidenţă a înhumărilor.
Persoana desemnată cu atributii în cimitir din cadrul Biroului Administrare Spații Utilitare, Servicii Conexe și Contracte Garaje va păstra în scris şi completa şi evidenţa înhumărilor persoanelor decedate prin boli infecţioase, inclusiv a celor decedate prin boli infecţioase cu agenţi infecţioşi înalt patogeni.
În cazul înhumării unei persoane decedate neidentificate, în registrul de evidenţă persoana desemnată din cadrul Biroului Administrare Spații Utilitare, Servicii Conexe și Contracte Garaje va menţiona şi denumirea autorităţii care a dispus înhumarea şi numărul dosarului cazului. 
Este interzisă înhumarea unei persoane decedate, fără certificat de deces şi adeverinţă de înhumare /incinerare.
Nerespectarea de către prestatorul de servicii a condiţiilor privind executarea săpăturilor şi înhumărilor prevăzute în Legea nr. 102/2014 şi prezentul regulament va  duce la rezilierea  unilaterală, de către proprietarul cimitirului, a contractului de prestări servicii. 
Art. 31. Titularilor /concesionarilor locurilor de înhumare li se va retrage dreptul de folosinţă al locurilor de înhumare cu înştiinţarea în scris a acestora, în următoarele cazuri:

a) titularului/concesionarului care deţine un loc de înhumare liber şi solicită  i se atribuie un alt loc de înhumare; 
b) în caz de părăsire sau menţinere în stare de neîngrijire a locurilor de înhumare şi a lucrărilor funerare, pe o perioadă mai mare de 2 ani, după o notificare prealabilă;

c) neplata taxelor locului de veci;
d) în cazul nerespectării prevederilor prezentului regulament.
Art. 32. Titularii dreptului de folosinţă, concesionarii locului de veci, au obligaţia să anunţe în scris despre schimbarea domiciliului, Biroul Administrare Spații Utilitare, Servicii Conexe și Contracte Garaje din cadrul Direcţiei Patrimoniu.
Titularii dreptului de folosinţă  au dreptul să lipească cu un adeziv rezistent pe monumentul construcţiei funerare sau pe crucea metalică a mormântului, o placă de identificare a locului de veci de dimensiunea 10 cm x 5cm, confecţionată din metal sau alt material rezistent în timp la intemperii pe care va inscripționa, în relief, datele de identificare a locului de veci. Inscripţia va conţine identificarea locului de veci respectiv Parcela/Rândul/Mormântul. (de exemplu: parcela 15 rândul 27 mormintele 21-22-23-24) conform unui model propus de Primaria Municipiului Timisoara si afisat la sediul cimitirului.
Art. 33 Persoana desemnată din cadrul Biroului Administrare Spații Utilitare, Servicii Conexe și Contracte Garaje cu atribuții în cimitir, va păstra şi va actualiza permanent evidenţa tuturor locurilor de veci în registre speciale şi le predă săptămânal în format scris pentru a fi înregistrate în  evidenţa computerizată a locurilor de veci.
Art. 34. Persoana desemnată din cadrul Biroului Administrare Spații Utilitare, Servicii Conexe și Contracte Garaje cu atribuții în cimitir, este obligată ca în timpul orelor de program cu publicul să ofere informaţii persoanelor care se interesează despre locul de înhumare a persoanei decedate.   
CAPITOLUL IV –SERVICIILE  FUNERARE  ÎN  CIMITIRE
 Art. 35. Serviciile funerare de înhumare constau în: primirea comenzii pentru înmormântare, transportul persoanei decedate, pregătirea pentru înmormântare, aşezarea pe catafalc şi organizarea ceremoniei de ultim rămas bun, săparea gropii/deschiderea cavoului,  coborârea sicriului în mormânt, închiderea mormântului/cavoului, exhumarea şi reînhumarea, incinerarea, preluarea urnei şi aşezarea acesteia în nişa specială, predarea urnei. 
Unele dintre serviciile funerare de mai sus, pot fi realizate şi separat, iar serviciul religios oficiat de reprezentanţii cultelor cu ocazia înmormântării nu se consideră prestare de servicii funerare.

Art. 36. Exhumările/deshumările şi reînhumările se fac numai de către prestatorul de servicii de înhumare şi în mod obligatoriu în prezenţa persoanei obligată să dispună cu privire la înmormântare, a concesionarului locului de veci unde se va face înhumarea şi sub supravegherea persoanei desemnate din cadrul Biroului Administrare Spații Utilitare, Servicii Conexe și Contracte Garaje, iar operaţiunea se consemnează de aceasta, în registrul de evidenţă înhumări şi ulterior în evidenţa computerizată, respectându-se normele sanitar-antiepidemice.
Art. 37. Dacă la expirarea termenului dreptului de folosinţă a locului de veci, acesta nu se prelungeşte, se pierde dreptul de folosinţă şi locul de înhumare se atribuie în caz de deces altei persoane, după minim 3 luni de la data expirării concesiunii locului de veci si nu mai repede de 6 luni. Osemintele rezultate din deshumare se depun în același mormânt, alături de noul înhumat. Operaţiunea de deshumare oseminte este supravegheată de persoana desemnată din cadrul Biroului Administrare Spații Utilitare, Servicii Conexe și Contracte Garaje, iar operaţiunea se consemnează de acesta în registrul de evidenţă înhumări şi ulterior în evidenţa computerizată.
 Costul procesiunii de reînhumare a osemintelor se suportă de noul concesionar al locului de veci.
Art. 38. Expunerea persoanelor decedate în incinta cimitirului se realizează doar în încăperi special amenajate, destinate acestui scop, denumite săli de ceremonii funerare. 
Înhumările se fac direct la locul de înhumare (mormânt) sau prin depunerea prealabilă a decedaţilor în sălile de ceremonii funerare.
Depunerea decedaţilor în sălile de ceremonii funerare se poate face numai pe baza certificatului de îmbălsămare (în cazul în care se expune decedatul cu capacul de la sicriu deschis) pentru cel mult 72 ore de la data decesului, fără nici o excepţie. 
Art. 39. Înhumările se pot face în gropi simple, gropi zidite şi cavouri. Gropile zidite şi cavourile se execută potrivit dispoziţiilor şi normelor în vigoare în baza permisului de lucru/permisului de executare a lucrării funerare şi sub controlul persoanei desemnate din cadrul Biroului Administrare Spații Utilitare, Servicii Conexe și Contracte Garaje cu atribuții în cimitir. În caz de deces, dacă se solicită executarea unei gropi zidite în regim de urgenţă, nu este necesară eliberarea unui permis de executare a lucrării funerare.
Art. 40. Mormintele se pot deschide în orice moment, în vederea constatării cauzelor morţii cu încuvinţarea procurorului sau a instanţelor judecătoreşti şi în prezenţa reprezentantului acestuia. În acest caz  la reînhumare este obligatorie prezenţa reprezentantului acestuia, iar cheltuiala cu exhumarea/reînhumarea este suportată de prestatorul de servicii funerare din cimitir.
Deshumarea se poate face înainte de 7 ani de la data înhumării, după împlinirea termenului de 1 an de la data înhumării, numai în perioada 01 nov - 31 martie, pe baza avizului sanitar eliberat  de direcţiile de sănătate publică judeţene şi a Municipiului Timișoara, în scopul reînhumării persoanei decedate în alt loc de înhumare. 
După 7 ani de la data decesului, osemintele pot fi deshumate în orice perioadă a anului, fără avizul autorităţilor de sănătate publică judeţene, respectiv  a Municipiului Bucureşti, dar numai cu acordul proprietarului cimitirului. 
CAPITOLUL V –PRESTATORII DE SERVICII 
Art. 41. Prestarea serviciilor funerare se poate face numai în spaţii special autorizate. 
                   Publicitatea serviciilor funerare pe teritoriul cimitirului este interzisă cu excepţia locului destinat acestui scop. 
Art. 42. Pentru menţinerea în funcţiune şi întreţinerea cimitirelor, autoritatea administraţiei publice locale poate încheia contract de prestări de servicii publice.
Art. 43. Prestatorul de servicii are următoarele obligaţii:  
            a.) Executarea în condiţii corespunzătoare a înhumărilor în cimitir, a ceremoniilor funerare, precum şi asigurarea conduitei şi ţinutei personalului angajat cum ar fi:

        a.1.)  săparea gropilor, respectiv deschiderea cavourilor sau a nişelor ;

                    a.2.)  coborârea sicrielor în gropi sau cavouri ;

                    a.3.) executarea lucrărilor de deshumare, extragerea sicrielor, transferul sicrielor, reînhumarea cu profesionalism și cu respectarea normelor în vigoare; 

                    a.4.) acoperirea gropilor, respectiv închiderea cavourilor sau nişelor ;

                    a.5.) menţinerea în stare de funcționare și bună utilizare a sculelor şi uneltelor necesare activităţii în cimitire;

                     a.6). purtarea de către personalul care se ocupă de ceremonia de înhumare, a unei ţinute uniforme, decente, respectiv a unui echipament pentru ceremonii funerare;

                     a.7.) orice alte lucrări care ar fi necesare în operaţiunile de înhumare, exhumare sau igiena publică a cimitirelor;
 b.) Executarea în cimitir a tuturor săpăturilor, a săpăturii gropii pentru înhumare, respectarea dimensiunilor gropii şi modului în care se închide şi se profilează mormîntul, fiind obligat să marcheze locul de înhumare pentru săparea gropii, fiind de faţă aparţinătorii locului de înhumare, urmărind executarea în condiţii corespunzătoare a ceremoniilor funerare.
             c.) Răspunde de personalul care execută săparea gropii pentru a se evita deteriorarea mormintelor şi lucrărilor funerare învecinate;


 d.)  Răpunde de menţinerea și păstrarea stării de curăţenie în cimitire, astfel:
d. 1.) depozitarea şi colectarea gunoaielor şi a deşeurilor se va face selectiv şi este permisă  numai  în locurile special amenajate ( la deponeu,  în  pubele, în containere sau în coşuri de gunoi) păstrându-se curăţenia în perimetrul cimitirului;
d.2)  realizarea şi întreţinerea locurilor amenajate pentru depozitarea selectivă a gunoaielor şi deşeurilor, iar deşeurile rezultate în urma activităţilor specifice de curăţenie se vor gestiona în mod selectiv, pe categorii, cu respectarea legislaţiei în vigoare;
d.3) încheierea, cu un operator economic specializat, de contracte pentru evacuarea, colectarea şi transportul de la deponeu a  deşeurilor şi gunoiului din cimitir şi să amplaseze în  cimitir pubele, containere sau  coşuri de gunoi pentru colectarea selectivă a gunoiului;
d.4) realizarea unor activităţi de întreţinere, protejare şi conservare a spaţiilor verzi, gazonului, arborilor, arbuştilor, precum şi a oricăror alte amenajări dendro-horticole din incinta  cimitirului uman care constau în: cosirea/tăierea ierbii, toaletarea şi tăierea de arbori/arbuşti cu aprobarea Direcţiei de Mediu din cadrul Primăriei Municipiului Timişoara, ierbicidarea şi combaterea buruienilor de pe alei şi spaţiile verzi dintre morminte/locuri de veci, greblarea frunzelor/vegetaţiei  uscate sau rezultată în urma tăierii/cosirii şi transportarea la deponeu,

d.5) executarea de lucrări de plantare arbori, arbuşti, flori şi gazon şi executarea când este cazul de lucrări de corecţii şi tăieri de arbori şi arbuşti numai cu aprobarea Direcţiei de Mediu a Municipiului Timişoara. 
Art. 44. Prestatorului de servicii îi sunt interzise :
                      a.) efectuarea săpăturilor la alte dimensiuni decât cele prevăzute în prezentul Regulament; 
                          b.) deschiderea mormintelor şi deshumarea cadavrelor fără aprobare conform legii;

                     c.) executarea unor împrejmuiri, gropi zidite sau cavouri fără permis de lucru/permis de executare a lucrării funerare;

                     d.) aplicarea altor tarife în cimitire decât cele aprobate prin Hotărâri ale Consiliului Local și să solicite pentru o înhumare sume suplimentare în afara tarifelor aprobate de Consiliul Local al Municipiului Timișoara;

                     e.)  înstrăinarea sau schimbarea locului de înhumare fără aprobare conform legii;
                     f.)  îndepărtarea semnelor funerare fără acceptul familiei aparţinătoare, cu excepţia celor care şi-au pierdut dreptul de folosinţă;

g.) micșorarea zonelor verzi şi ale aleilor cimitirelor pentru crearea de noi locuri de înhumare.
Art. 45. Este interzis personalului angajat al prestatorului de servicii :
a.) să comercializeze orice obiect care este folosit pentru întreţinerea sau ornamentarea mormintelor (excepţie fac magazinele de servicii si obiecte funerare din incinta cimitirelor);
b.) să-şi însuşească orice material sau obiect care provine de la locurile de înhumare a cărui drept de folosinţă a expirat ;
c.) să solicite familiilor sau societăţilor de prestare servicii funerare foloase necuvenite pentru efectuarea unor activităţi;
d.) să ţină vreo conversaţie ori să adopte o atitudine sau ţinută vestimentară care să dăuneze operaţiunilor funerare ce se desfăşoară în incinta cimitirelor ;
e.) să distrugă sau să degradeze mobilierul şi obiectele funerare ;
f.) să degradeze sau să rupă florile şi coroanele de pe morminte ;
g.) să scrie cuvinte obscene pe obiectele funerare ;
h.) să depoziteze resturi sau gunoaie în alte locuri decât cele prevăzute în acest scop ;
i.) să depoziteze pământ, materiale sau alte obiecte pe mormintele vecine su pe alei;
j.) să consume băuturi alcoolice, să cânte sau să asculte muzica în incinta cimitirelor.
Art. 46. Prestatorul de servicii ce prestează serviciul de pază din cimitir, răspunde de furtul sau deteriorarea construcţiilor funerare existente în cimitir, conform contractelor existente. Lucrările deteriorate în urma unor acte de vandalism de persoane necunoscute se vor reface pe cheltuiala prestatorului de servicii ce prestează serviciul de pază.  
Art. 47. Persoana obligată să dispună cu privire la înmormântare care înhumează decedatul în cimitirele aparţinând Primăriei Municipiului Timişoara va achita contravaloarea serviciilor funerare, la nivelul tarifelor stabilite prin hotârârea Consiliului local al Municipiului Timişoara
Art. 48. Prestatorul de servicii funerare (operatorul economic) trebuie să îndeplinească criteriile prevăzute de  Legea nr. 102/2014, H.G. nr. 741/2016 şi normele tehnice-sanitare conform legii. 
Art. 49. Prestatorul de servicii va asigura toate condiţiile necesare pentru desfăşurarea în bune condiţii a serviciilor încredinţate prin contractul de prestări servicii.
CAPITOLUL VI – TRANSPORTUL PERSOANELOR DECEDATE
Art. 50. Aducerea în România a persoanelor decedate şi înmormântarea acestora în cimitirele aparţinând Municipiului Timişoara, se face pe baza unui paşaport de transport mortuar şi se face în baza aprobărilor de la oficiul consular al României, a autorităţilor de sănătate publică din ţara respectivă şi declaraţia de primire din partea administraţiei cimitirului în care are loc înhumarea în condiţiile respectării Legii 102/2014 privind cimitirele, crematoriile umane şi serviciile funerare şi după efectuarea procedurii de îmbălsămare.
Transportul internaţional al corpurilor persoanelor decedate din ţară în străinătate, se face pe baza unui paşaport de transport mortuar, eliberat de instituţiile de sănătate publică judeţene, respectiv a municipiului Bucureşti în funcţie de locul unde s-a produs decesul sau exhumarea şi după efectuarea procedurii de îmbălsămare, având acordul autorităţilor din ţara respectivă.
Transportul internaţional al corpurilor persoanelor decedate se face în sicriu impermeabilizat, închis etanş, al cărui fund este acoperit cu un strat de 5 cm din materiale absorbante (rumeguş, turbă), îmbibate într-o soluţie dezinfectantă şi după efectuarea procedurii de îmbălsămare. Sicriul se depune într-o ladă de lemn, bine etanşeizată.
Art. 51. Transportul persoanelor decedate de la locul decesului şi până la locul efectuării manevrelor de îngrijiri mortuare, se realizează numai de prestatorii de servicii funerare, cu autovehicule speciale de transport mortuar. Pentru transportul decedatului pot fi folosite huse mortuare. 
Transportul persoanelor decedate în vederea înhumării de la locul unde este defunctul păstrat, până la locul înhumării se realizează de prestatorii de servicii funerare, prezenţa documentelor de deces emise de autoritatea publică locală fiind obligatorie.
Transportul persoanelor decedate în vederea înhumării în aceeaşi sau în altă localitate se face în sicrie cu capac închis, cu autovehicule special amenajate care respectă prevederile normelor sanitare şi antiepidemice.

Transportul persoanelor decedate în afara localităţii în care s-a produs decesul se face după îmbălsămare, într-un sicriu impermeabil şi închis etanş, al cărui fund este acoperit cu materiale absorbante.
 Dacă persoanele decedate sunt în alte localităţi, la o distanţă mai mare de 30 km faţă de localitatea unde are loc înhumarea, pentru înhumare sunt necesare pe lângă certificatul de deces şi avizul sanitar de transport eliberat de direcţia de sănătate publică teritorială, respectiv a Municipiului Bucureşti.
Art. 52. Transportul persoanelor decedate ca urmare a unor boli contagioase se face pe baza  certificatului eliberat de un medic specialist în medicină legală sau anatomie patologică şi a adeverinţei de înhumare eliberată de autoritatea administraţiei publice locale.
Transportul şi înmormântarea persoanelor decedate ca urmare a unor boli transmisibile, carantinabile se face numai cu avizul sanitar eliberat de autorităţile de sănătate publică judeţene, respectiv a Municipiului Bucureşti şi după efectuarea procedurii de îmbălsămare.
Art. 53. Transportul persoanelor decedate în aceeaşi localitate, în altă localitate sau în altă ţară, se face cu vehicule mortuare şi cu mijloace de transport special amenajate, cu respectarea normelor sanitaro-antiepidemice. Efectuarea acestor transporturi se asigură cu respectarea dispoziţiilor din convenţiile internaţionale în care Statul Român este parte şi potrivit dispoziţiilor legale în materie.                            
CAPITOLUL VII –ÎNFIINŢARE, DESFIINŢARE, ÎNCHIDERE ŞI DESCHIDERE CIMITIRE. 
Art. 54. Concesionarul serviciilor funerare din cimitir are urmatoarele obligatii: 

a.) Concesionarul are obligaţia să respecte in intregime Caietul de sarcini si Regulamentul de serviciu anexă la contract precum şi prevederile legale în vigoare în domeniul specific de activitate, iar în cazul nerespectării i se vor aplica sancțiunile prevăzute în regulament și în legislația specifică în vigoare.

b.) Concesionarul are obligaţia să respecte tarifele stabilite şi aprobate de către Consiliul Local.

c) Concesionarul are obligatia de a încheia contracte cu operatori economici specializati si autorizati pentru evacuarea, colectarea si transportul de la deponeu a deseurilor si gunoiului din cimitir si sa amplaseze la fiecare deponeu din cimitir containere pentru colectarea selectiva a gunoiului/deseurilor. 

d) Concesionarul are obligația de a respecta regulile de acces și orarul de funcționare, stabilit prin Regulament

e) Concesionarul are obligația să asigure funcţionarea şi întreţinerea capelei/capelelor şi a întregii infrastructuri a cimitirului;

f) Concesionarul are obligația de a respecta regulile privind serviciile de înhumare, preluare a persoanelor decedate, deschiderea și închiderea cimitirului, stabilire prin Regulament.

g) Concesionarul are obligația să întocmească şi să păstreze registrele de evidenţă şi arhivă,

h) Concesionarul are obligația  să asigure efectuarea şi păstrarea curăţeniei, întreţinerea drumurilor şi a aleilor, deszăpezirea acestora, colectarea şi transportul gunoaielor;

i) Concesionarul are obligația  să asigure paza şi ordinea în perimetrul cimitirului sau al crematoriului, întreţinerea împrejmuirilor;

j) Concesionarul are obligația  să asigure servicii de relaţii cu publicul şi informarea vizitatorilor.

Art. 55. În cazul cimitirelor închise în care nu se mai fac înmormântări, proprietarul cimitirului este obligat să asigure în continuare, wc-uri, spaţii amenajate corespunzător pentru depozitarea gunoiului şi spaţii verzi, arbuşti, copaci pe marginea drumurilor şi aleilor din perimetrul cimitirului.
Cimitirul închis este cimitirul în care toate locurile de veci au fost ocupate. Poate fi închisă doar o parte dintr-un cimitir. Aceasta este stabilită print-o expertiză de specialitate şi se aduce la cunoştinţă publică prin mijloace de informare în masă.
Orice persoană care justifică un interes legitim poate contesta măsura de închidere a cimitirului la instanţele competente.
Art. 56. Pentru desfiinţarea cimitirului este necesară obţinerea autorizaţiei de desfiinţare, potrivit perevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare și cu respectarea tuturor altor acte normative  în domeniu,  aflate în vigoare la data desființării. 
Art. 57 Desfiinţarea şi schimbarea destinaţiei unui cimitir se fac după 30 de ani de la ultima înhumare şi după strămutarea tuturor osemintelor, într-un alt cimitir în funcţiune, cu tot respectul şi bunăcuvinţa, pentru motive temeinic justificate şi cu avizul Secretariatului de Stat pentru Culte şi al cultului respectiv.
 Desfiinţarea unui cimitir înainte de 30 de ani se face cu avizul direcţiei de sănătate publică judeţene sau al Municipiului Timișoara şi avizul cultului respectiv.
Art. 58. Autorizaţia sanitară a cimitirelor se va face în baza autorizaţiei de construire, în următoarele cazuri:
a.) înfiinţarea unui cimitir;

b.) extinderea cimitirului existent;

c.) strămutarea cimitirului.  
Art. 59. Autorizaţia sanitară a cimitirelor se eliberează de către direcţiile de sănătate publică judeţene, respectiv a Municipiului Timișoara şi este valabilă atât timp cât nu intervin modificări.
Art. 60. La extinderea şi redeschiderea cimitirului care a fost închis se aplică regulile stabilite pentru înfiinţarea cimitirului. 
CAPITOLUL VIII – EXECUTAREA DE CONSTRUCŢII  FUNERARE ÎN CIMITIRE

Art. 61. În cimitirele aparţinând Municipiului Timişoara se pot executa construcţii funerare numai în baza unui permis de lucru/permis de executare a lucrării funerare pentru lucrările funerare subterane sau supraterane sau autorizaţie de construire pentru alte construcții din cimitir ( de ex.: capele, case funerare, monumente, statui) de către societăţi comerciale de profil care funcţionează conform legii sau de persoane fizice autorizate în condiţiile legii, decizia alegerii executantului lucrării rămânând la latitudinea concesionarilor de locuri de veci. 
Art. 62. Persoana desemnată din cadrul Biroului Administrare Spații Utilitare, Servicii Conexe și Contracte Garaje cu atributii în cimitirele aparţinând Municipiului Timişoara, are următoarele obligaţii :
a.) urmărirea şi monitorizarea executării construcţiilor funerare în cimitir de la începerea lucrării şi până la finalizarea lor şi înştiinţarea Direcţiei Poliţia Locală şi Biroului Administrare Spații Utilitare, Servicii Conexe și Contracte Garaje din cadrul Direcţiei Patrimoniu pentru stoparea execuţiei oricăror lucrări funerare în situaţia în care constată o încălcare a prezentului Regulament şi a dispoziţiilor prevăzute în autorizaţia de construire sau permisul de lucru/permisul de executare a lucrării funerare;
b.) luarea măsurilor şi întocmirea documentelor necesare pentru repararea prejuduciilor cauzate de constructori  pe cheltuiala acestora în cel mai scurt timp.
 Art. 63. Proprietarul cimitirului eliberează permisul de lucru/permisul de executare a lucrării funerare prin grija Biroului Administrare Spații Utilitare, Servicii Conexe și Contracte Garaje din cadrul Direcţiei Patrimoniu) sau autorizaţia de construire eliberata conform legii, dar nu răspunde de prejudiciile cauzate de condiţiile meteo nefavorabile şi efectuarea defectoasă a lucrărilor funerare de către executanţii acestora.
Art. 64. Prin grija Biroului Administrare Spații Utilitare, Servicii Conexe și Contracte Garaje din cadrul Direcţiei Patrimoniu va fi afişată lista persoanelor fizice autorizate și a societăţilor comerciale autorizate care pot să execute construcţii funerare în cimitirele aparţinând Municipiului Timişoara și nu au fost excluse conform  art.71 din prezentul regulament.
Art. 65. Societăţile comerciale sau persoanele fizice autorizate să execute construcţii funerare în cimitirele aparţinând Municipiului Timişoara vor respecta prevederile prezentului regulament.
Publicitatea serviciilor funerare pe teritoriul cimitirului este interzisă cu excepţia locului destinat acestui scop şi stabilit de către proprietarul cimitirului.
Art. 66. Construcţiile funerare, sau alte construcții din cimitir se vor executa numai pe timpul orarului:  Luni-Sâmbătă între orele 08.00 – 20.00 în perioada 01 martie – 01 decembrie, şi numai în baza permisului de lucru/permisului de executare a lucrărilor funerare sau după caz în baza autorizaţiei de construire, eliberată de către proprietarul cimitirului.
Nu se vor executa construcţii funerare cu 7 zile inainte şi cu 7 zile după, cu ocazia Sărbătorilor Pascale şi de 1 noiembrie.
Societatatea comercială sau persoana fizică autorizată care execută construcţii funerare în cimitir este obligată să părăsească cimitirul la expirarea programului, după aceea nici o persoană nu mai are voie să rămână şi să intre în cimitir, cu excepţia personalului de pază.
Art. 67. Se pot executa următoarele construcţii funerare:
a.)  la suprafaţă : borduri sau împrejmuiri, capele, mausolee, monumente, obeliscuri, capace, alte lucrări de artă plastică;
b.)  în subteran : cripte, bolte, cavouri, gropi zidite.
 Realizarea şi extinderea capelelor, mausoleelor şi a oricăror clădiri sau a infrastructurii cimitirului, se fac după obţinerea autorizaţiei de construire eliberate în condiţiile legii. Lucrările de reparaţii la acestea, se fac tot cu obţinerea autorizaţiei eliberate în condiţiile legii.
Nu este necesară obţinerea autorizaţiei de construire pentru executarea împrejmuirilor funerare, bordurilor, însemnelor locurilor de înhumare, obeliscurilor sau alte lucrări de artă plastică, precum şi lucrărilor funerare subterane. Acestea vor  respecta dimensiunile, forma şi materialele descrise în permisul de lucru/ permisul de executare a lucrării funerare.
Lucrările de construcţii funerare cu amenajările necesare, (respectiv: bordură, împrejmuire funerară, mormânt cu capac, de înălţime de maximă 30 cm, iar crucea respectiv, întregul monument funerar va fi de înalţime maximă 1,80 m.) precum şi lucrările funerare subterane, se fac cu avizul Biroului Administrare Spații Utilitare, Servicii Conexe și Contracte Garaje din cadrul Direcţiei Patrimoniu, respectiv în baza unui permis de lucru/permis de executare a lucrării funerare/aviz de executare lucrare funerară. 
În caz de deces, dacă se solicită executarea unei gropi zidite în regim de urgenţă, nu este necesară eliberarea unui permis de lucru/permis de executare a lucrării funerare.
Tariful pentru eliberarea permisului de lucru/permisului de executare a lucrării funerare va fi aprobat de către Consiliul Local la propunerea Biroului Administrare Spații Utilitare, Servicii Conexe și Contracte Garaje din cadrul Direcţiei Patrimoniu şi nu poate fi modificat decât în funcţie de rata inflaţiei sau dacă modificările legislative impun cheltuieli suplimentare.
Eliberarea permisului de lucru/permisului de executare a lucrării funerare pentru executarea împrejmuirilor locurilor de veci se face după plata tarifelor şi numai după primirea răspunsului favorabil la solicitarea scrisă făcută de către concesionarul de loc de veci. 
Art. 68. Executarea săpăturilor pentru lucrările funerare în subteran (gropi zidite, bolte, cavouri etc.) se face de către prestatorul de servicii de înhumare. Acesta este obligat în termen de maxim 5 zile lucrătoare după achitarea contravalorii acestui serviciu să execute săpătura. În caz de deces, dacă se solicită executarea săpăturii unei gropi zidite, aceasta se face imediat.
Art. 69. Executanţii lucrărilor de construcţii funerare în cimitirele Municipiului Timișoara au obligaţia să prezinte persoanei desemnate din cadrul Biroului Administrare Spaţii Utilitare, Servicii Conexe și Contracte Garaje, precum și operatorului economic care prestează serviciile funerare în cimitir, permisul de executare a lucrării funerare  şi tabelul cu personalul societăţii comerciale care va executa lucrarea funerară pentru care deține permisul de lucru/permisul de executare a lucrării funerare.

Persoana desemnată din cadrul Biroului Administrare Spații Utilitare, Servicii Conexe și Contracte Garaje cu atributii in cimitir, are obligaţia să nu permită participarea la executarea construcţiilor funerare a nici unei persoane care nu are relaţii juridice de muncă cu societatea executantă.
Art. 70. 
70.1) Documentele  necesare care trebuiesc depuse impreună cu solicitarea pentru eliberarea permisului de lucru/permisului de executare a lucrării funerare sunt :
a.)  cerere formulată personal de concesionarul locului de veci  sau prin reprezentant prin împuternicire sau în baza de contractului de prestări servicii executare lucrare funerare, prin care solicită executarea lucrării funerare care cuprinde : 

- numele, prenumele, adresa;
- cimitirul, parcela, rândul, mormântul unde urmează să se execute lucrarea ;
- denumirea firmei care execută lucrarea funerară.
 b.) document eliberat de administratorul de cimitir din care să rezulte :

                         - numele concesionarului, decedaţilor (dacă este cazul);

                         - parcela, rândul, mormântul unde se execută lucrarea ;

                         - dovada achitării dreptului de folosinţă al fiecărui loc de înhumare.

              c.) copie după actul care dovedeşte valabilitatea dreptului de folosinţă al locului de înhumare respectiv;
  d.) copie carte de identitate (pentru concesionarul locului de veci);
  e.) copie a contractului dintre beneficiarul lucrării (concesionarul locului de veci) şi societatea comercială sau persoana fizică autorizată care execută lucrarea; 
  f.) dovada din partea societatăţii comerciale sau persoanei fizice autorizate care execută lucrarea funerară,  că are ca obiect de activitate executarea de construcţii.

70.2.) Documentele menţionate mai sus se prezintă pentru verificare, avizare şi aprobare. Pe baza aprobării date se emite adresa către concesionar, iar în caz favorabil permisul de lucru/permisul de executare a lucrării funerare, se întocmeşte în 3 exemplare, din care :

- un exemplar societatăţii comerciale sau persoanei fizice autorizate care execută lucrarea;
- un exemplar la persoana desemnată din cadrul Biroului Administrare Spații Utilitare, Servicii Conexe și Contracte Garaje din cimitir;
- un exemplar la dosarul Biroul Administrare Spații Utilitare, Servicii Conexe și Contracte Garaje din cadrul Direcţiei Patrimoniu;
70.3.) Permisul de lucru/permisul de executare a lucrării funerare se eliberează numai după primirea de către concesionar a înştiinţării/adresei favorabile că s-a întocmit permisul şi după plata taxelor legale. Tariful permisului de lucru/permisul de executare a lucrării funerare este funcţie de suprafaţa locului de veci pe care se execută construcţia şi se aprobă prin Hotărâre de Consiliu Local.
70.4). Este interzisă executarea de construcţii în cimitir fără permis de lucru//permis de executare a lucrării funerare sau autorizaţie de construire, după caz. Construcţiile funerare executate fără permis de lucru/permis de executare a lucrării funerare sau care nu respectă condiţiile impuse de permisul de lucru/permis de executare a lucrării funerare sau condițiile impuse în prezentul regulament, vor suporta sancţiunile şi măsurile stabilite de legislaţie.
Art. 71. Societatea comercială sau persoană fizică autorizată care va executa o construcţie în cimitir fără permis de lucru sau autorizaţie de construire eliberată, nu va mai avea dreptul de a executa construcţii de orice fel, în cimitirele administrate de Primăria Municipiului Timişoara.
Art. 72. Agenţii economici care urmează să execute construcţii funerare în cimitirele aparţinând Municipiului Timişoara sunt obligaţii să execute lucrările astfel :
- pentru lucrările obişnuite (borduri, împrejmuiri, capace, cruci, monumente, gropi zidite sau alte construcţii subterane) în 30 zile de la data eliberării documentelor necesare construcţiei ( permisul de lucru/permisul pentru executarea lucrării funerare ) în perioada 01 martie – 01 decembrie;
- pentru construcțiile din cimitir, respectiv capele, în funcţie de specificaţia prevăzută în autorizaţia de construire/permisul de lucru/ permisul pentru executarea lucrării funerare.
Nu se vor executa construcţii funerare cu 7 zile inainte şi cu 7 zile după, cu ocazia Sărbătorilor Pascale şi de 1 noiembrie, acest lucru fiind interzis.

Art. 73. Permisul de lucru/permisul pentru executarea lucrării funerare se prelungeşte în condiţiile în care construcţia funerară nu s-a executat din motive întemeiate (alegerea pentru terminarea construcţiei funerare a unei alte societăţi comerciale, condiţii meteo nefavorabile ) în termenele de mai sus. Prelungirea permisului de lucru/permisului pentru executarea lucrării funerare se face prin solicitare scrisă, aprobarea solicitării şi achitarea contravalorii acestuia pe încă o perioadă permisă de lucru.
Art. 74.   Persoana desemnată din cadrul Biroului Administrare Spații Utilitare, Servicii Conexe și Contracte Garaje este obligată să verifice şi să transmită respectarea termenului de execuţie a construcţiei funerare stabilit în permisul de lucru/permisul pentru executarea lucrări funerare sau autorizaţia de construire şi să informeze conducerea Directiei Patrimoniu în cazul în care acest termen este depăşit.
Art. 75. Este interzisă orice construcţie funerară în afara limitei suprafeţei locului aflat în folosinţă. Societăţile comerciale care prestează construcţii funerare în cimitire, cât şi persoanele fizice autorizate, au obligaţia respectării dimensiunilor locurilor de înhumare şi sunt obligate prin construcţia executată să lase acces pe trotuarele dintre împrejmuiri. 
Art. 76. Împrejmuirile funerare, bordurile locurilor de înhumare, jardinierele, statuetele, coloanele, felinarele, obeliscurile, piramidele sau alte lucrări de artă plastică, nu au voie să depăşească limitele locului de înhumare prevăzut la Art. 9. Dacă acestea depăşesc limitele locului de înhumare, la cererea expresă a Biroului Administrare Spații Utilitare, Servicii Conexe și Contracte Garaje din cadrul Direcţiei Ptrimoniu, aparţinătorii trebuie să şi le desfiinţeze.
Art. 77. Săpăturile făcute pentru construirea cavourilor şi a gropilor zidite vor trebui prin grija prestatorului de servicii de înhumare, să fie înconjurate cu bariere sau protejate cu obstacole vizibile şi rezistente, pentru a se evita orice pericol. Lucrările vor fi executate în aşa fel încât să nu compromită cu nimic securitatea şi integritatea publicului și a mormintelor învecinate.
Art. 78. Constructorii lucrărilor funerare nu vor putea depozita nici măcar temporar pământ, materiale şi alte obiecte pe mormintele vecine sau pe alei. Aceştia vor trebui să ia toate măsurile necesare pentru a nu murdări sau deteriora mormintele înconjurătoare pe timpul execuţiei lucrărilor.

Art. 79. Accesul şi evacuarea în şi din cimitire a materialelor cu mijloace de transport cu o capacitate mai mare de 1,5 tone este interzisă, cu excepţia firmelor autorizate să evacueze gunoiul din deponeele cimitirelor.
Art. 80. Persoanelor fizice autorizate sau societăţilor comerciale care execută construcţii funerare le este permis accesul cu autovehicule cu capacitate mai mică de 1,5 tone, care transportă materiale gata preparate sau semifabricate pentru construcţii funerare sau cu utilaje folosite la construcţiile funerare, numai dacă deține un permis de lucru valabil, emis  de Biroul Administrare Spații Utilitare, Servicii Conexe și Contracte Garaje din cadrul Direcţiei Patrimoniu care se va afla asupra lor și îl vor prezenta la accesul în cimitir. Acestea vor mai prezenta: copia contractului încheiat cu beneficiarul lucrării, tabelul cu personalul care execută lucrarea funerară şi copii după cărţile de identitate a acestora .
  Zilnic şi la finalizarea lucrărilor, persoanele fizice autorizate sau societăţile comerciale în cauză, vor lăsa locul curat şi vor evacua din incinta cimitirului, toate resturile şi deşeurile rezultate din activitatea de executare lucrări funerare (inclusiv resturile de la construcţiile anterioare-vechi).
Art. 81. Este interzis sub orice formă, sub pretextul facilitării execuţiei lucrărilor: deplasarea sau îndepărtarea semnelor funerare ce există pe marginea construcţiilor, fără acordul scris al familiilor aparţinătoare.
Art. 82. Materialele necesare pentru construcţie nu vor fi aduse la locul de executare decât pe măsura nevoilor.
Art.83. Nu este permisă în cimitire depozitarea materialelor de construcţii, stingerea varului, cioplirea pietrelor, turnarea plăcilor şi crucilor în cofraje, ci doar efectuarea de lucrări pregătitoare.
Art. 84. Resturile de orice natură rezultate din operaţiile de construcţie, deşeurile de orice fel se evacuează din cimitir, în fiecare zi de către constructorii lucrărilor.
Art. 85. Este interzisă montarea de bănci, de ornamente şi alte lucrări auxiliare pe trotuarul dintre locurile de înhumare, iar cele existente care împiedică circulaţia şi ocupă spaţiul dintre mormintele vecine, vor fi desfiinţate.
Art. 86. Este interzisă tăierea de pomi şi arbori, precum şi desfiinţarea vegetaţiei, excepţie făcând arborii care periclitează siguranţa lucrărilor funerare sau cei care sunt crescuţi pe morminte şi împiedică înhumarea decedaţilor în locurile de veci concesionate şi numai după acordul Direcţiei de Mediu şi a instituţiilor abilitate să emită acorduri în acest sens. 
 Art. 87. Construcţiile executate sunt proprietatea beneficiarului dreptului de concesiune a locurilor de veci, urmând ca la încetarea dreptului de concesiune a acestor locuri de veci, concesionarul să desfiinţeze construcţiile şi să elibereze terenul pe cheltuiala sa. În caz contrar lucrările funerare sunt desființate de Municipiul Timişoara prin  Biroul Administrare Spații Utilitare, Servicii Conexe și Contracte Garaje din cadrul Direcției Patrimoniu. 
Art. 88. Dacă o construcţie funerară prezintă o stare de degradare avansată ( care ar pune în pericol securitatea publică sau mormintele vecine etc.), se va întocmi un proces verbal de constatare de catre persoana desemnată din cadrul Biroului Garaje, Cimitire, Coşerit şi Spaţii Utilitare cu atributii in cimitir, după care se va proceda la o somaţie/notificare transmisă deținătorului/titularului/concesionarului locului de veci prin poștă (la ultima adresă comunicată) prin care i se va pune în vedere remedierea monumentului.
 În situaţia în care deținătorul/titularul/concesionarul locului de veci nu doreşte remedierea situației, nu se prezintă, nu poate fi găsit, acestuia i se va transmite  în scris o notificare  şi pierde dreptul de concesiune a locului de veci, lucrarea putând fi desființată. Procedura de retragere a concesiunii locului de veci este aceeasi cu cea descrisa la art.15 din prezentul regulament.
Locul de veci poate fi atribuit altui solicitant care va plăti toate costurile aferente lucrărilor de desfiinţare.
Art. 89. Obiectele declarate monumente de artă nu pot fi reparate, modificate sau demolate decât în conformitate cu Legea nr.422/2001- privind protejarea monumentelor istorice și nici nu pot fi desființate.

Art. 90. Monumentele de artă şi arhitectură şi operele comemorative ale eroilor şi mormintele personalităţilor şi monumentele nefunerare aflate în cimitirele aparţinând Municipiului Timişoara sunt întreţinute şi îngrijite de proprietarul cimitirului.
CAPITOLUL IX – REGULI DE VIZITARE ÎN CIMITIR  INTERDICŢII
 
Art. 91. Cimitirul este deschis accesului zilnic, după următorul program adus la cunoştinţa publicului prin afişarea în locuri vizibile, la intrarea în cimitir:

                        - 01 aprilie – 15 noiembrie- între orele 08.00 – 20.00 ;

                        - 16 noiembrie – 31 marrtie- între orele 08.00 – 17.00.

Art. 92. Orarul de vizitare va fi afişat la fiecare intrare de cimitir. Personalul de pază are obligaţia să invite publicul să părăsească cimitirul, la închiderea programului de vizitare. Personalul de pază va interzice intrarea persoanelor în cimitire prin alte locuri decât pe porţile de acces şi în afara programului de acces.

Art. 93. Este interzis persoanelor care vizitează cimitirele aparţinând Municipiului Timişoara:

                      a.) să efectueze săpături pentru gropi zidite sau cavouri; 
                           b.) să deschidă  morminte şi să deshumeze cadavre;

                      c.) să execute construcţii funerare;

                      d.) să îndepărteze semnele funerare de pe locurile de veci;       
                      e.) să comercializeze în incinta cimitirelor, orice obiect care este folosit pentru întreţinerea sau ornamentarea mormintelor sau să aibă intenţia să practice în cimitire comerţul;

                      f.) să-şi însuşească orice material sau obiect care provine de la locurile de înhumare;
                      g.) să solicite familiilor sau societăţilor de prestare servicii funerare foloase necuvenite pentru efectuarea unor activităţi;

                      h.) să ţină vreo conversaţie ori să adopte o atitudine sau ţinută vestimentară neadecvată, indecentă în incinta cimitirelor ;

                      i.) să distrugă construcţiile şi obiectele funerare;

                      j.) să degradeze sau să rupă florile şi coroanele de pe morminte;

                      k.) să scrie cuvinte obscene pe obiectele funerare;

                      l.) să depoziteze resturi sau gunoaie în alte locuri decât cele prevăzute;

                      m.) să depoziteze pământ, resturi vegetale sau alte obiecte pe morminte;

                      n.) să consume băuturi alcoolice sau să fie în stare de ebrietate;


          o.) să consume seminţe;

                      p.)  să cânte sau să asculte muzica în incinta cimitirelor;
Art. 94. În incinta cimitirului se interzice :

a.) accesul copiilor în vârstă de până la 14 ani, neînsoţiţi ;

b.)  accesul persoanelor însoţite de câini sau alte animale domestice, care nu au lesă şi botniţă dacă este cazul în condiţiile legii;                        

c.)  folosirea mijloacelor de redare audio şi/sau  video şi/sau staţii de amplificare a sunetelor de orice fel, mai puţin cele folosite pentru ceremonii.
Art. 95. Este interzis accesul în cimitire a autovehiculelor de orice fel destinate transportului de persoane şi materiale, fără acordul proprietarului cimitirului. Este permis accesul în cimitire a autovehiculelor care transportă persoanele cu handicap locomotor sau cu mobilitate redusă şi care deţin un certificat/card legitimaţie din care să rezulte această situaţie, precum şi vehiculele care transportă corpul neînsufleţit la locul de veci. Acestea nu vor putea staţiona în incinta cimitirului.

CAPITOLUL X – CONTRAVENŢII

Art. 96. Nerespectarea prevederilor prezentului regulament se sancţionează conform legislaţiei în vigoare şi hotărârilor emise de Consiliul Local al Municipiului Timişoara.
Art.97. Constituie contravenţii, daca nu au fost săvârşite în astfel de condiţii încât, potrivit legii penale, să constituie infracţiuni şi se sancţionează după cum urmează, următoarele fapte:

1.) Contravenţii care se aplică prestatorului de servicii funerare căruia i s-a delegat gestiunea serviciilor prin concesionare şi se sancţionează cu amendă cuprinsă între 1500 lei şi 2500 lei:
a.) neîntreţinerea în stare corespunzătoare a mijloacelor fixe (clădiri, împrejmuire cimitir, alei, copertine, faţade, acoperişurilor, etc.);
b.)  neîntreţinerea în stare corespunzătoare a zonelor verzi aferente cimitirului, inclusiv dintre morminte;
c.) nerespectarea normelor de igiena şi a curăţeniei în perimetrul cimitirelor, deratizarea, dezinfecţia şi dezinsecţia acestora anual şi ori de câte ori este necesar;
d.) nerespectarea normelor de colectare  şi depozitare selectivă a deşeurilor din cimitir; 
e.) neîntreţinerea corespunzătoare şi păstrarea în stare bună a containerelor din cimitire destinate colectării selective a gunoiului şi resturilor vegetale;
f.) neîntreţinerea în permanentă a curăţeniei aleilor din cimitir;
g.) nerespectarea măsurilor stabilite de C.L. al Municipiului Timişoara pentru asigurarea igienei şi curăţeniei în municipiu;
h.) neîncheierea contractelor de prestări servicii publice de salubrizare pentru colectarea, transportul şi depozitarea deşeurilor, cu un operator local de servicii de salubrizare;
i.) neefectuarea dezăpezirii de pe trotuare/alei şi neîndepărtarea ţurţurilor de pe clădirile din cimitir ori de câte ori este necesar;
j.) neefectuarea în caz de polei a măsurilor obligatorii care se impun în vederea evitării alunecării, prin aplicarea de nisip sau rumeguş pe alei; 

k.) neefectuarea măsurilor de marcare a perimetrului expus dacă este cazul în cazul zăpezii şi gheţii de pe trotuare/alei şi ţurţurilor de pe clădirile din cimitire;
l.) nerespectarea măsurilor privind împiedecarea arderii deşeurilor vegetale, menajere sau de altă natură în cimitire şi stingerea imediată a acestora, în cazul în care persoane necunoscute le aprind;
m.) nerespectarea reglementărilor privind protecţia mediului, adoptând soluţii şi măsuri tehnologice adecvate de reţinere şi neutralizare a poluanţilor;
n.) depozitarea chiar şi temporar a pământului rezultat din lucrările de săpături, pe morminte sau în alte locuri din cimitire decât în cele permise.
2.) Contravenţii care se aplică prestatorului de servicii funerare căruia i s-a delegat gestiunea serviciilor prin concesionare şi se sancţionează cu amendă cuprinsă între 1000 lei şi 2500 lei:

a.) nerespectarea măsurilor privind distrugerea buruienilor şi în mod special a celor cu potenţial alergen (ambrozia artemisiifolia etc.) prin scoaterea rădăcinilor, smulgere sau cosire din cimitir;
                        b.)  nerespectarea măsurilor privind depozitarea clandestină de gunoi, moloz, resturi vegetale etc. în perimetrul cimitirului.
Art. 98. Contravenţii care se aplică agenţilor economici şi persoanelor fizice:

1.) Constituie contravenţie şi se sancţionează cu amendă cuprinsă între 500 lei şi 1000 lei pentru persoane fizice şi 1000 lei şi 2 500 lei pentru persoane juridice următoarele fapte :
a.) aruncarea şi abandonarea de hârtii, ambalaje, resturi alimentare şi nealimentare, 


aparate electrocasnice,  mobilă şi alte deşeuri aduse din exteriorul cimitirului, în
 perimetrul cimitirului sau în deponeele acestuia;

b.) depozitarea clandestină de gunoi, moloz, resturi vegetale etc. în perimetrul cimitirului;
c.)  murdărirea aleilor de orice fel de materiale: balast, mortar, noroi, betoane, deşeuri sau alte materiale;

d.) nerespectarea programului de funcţionare afişat la intrarea în cimitir;

e.) pătrunderea în cimitir cu câini fără lesă, biciclete, scutere, motorete, ATV-uri şi autoturisme (altele decât cele permise);

f.) consumarea de băuturi alcolice în cimitir;
g.) arderea deşeurilor vegetale, menajere sau de altă natură în cimitir;

h.) plantarea de material dendrologic, care prin specificul său poate cauza prejudicii  asupra stării de sănătate a populaţiei în perimetrul cimitirului, inclusiv pomi şi arbuşti fructiferi;

i.) executarea de tăieri de corecţii şi defrişări arbori şi arbuşti, fără acordul serviciilor de specialitate din cadrul Primăriei Municipiului Timişoara
2.) Constituie contravenţie şi se sancţionează cu amendă cuprinsă între 1000 lei şi 1500 lei pentru persoane fizice şi cu amendă cuprinsă între 1500 lei şi 2500 lei pentru persoane juridice următoarele fapte :
a.) deversarea şi aruncarea de deşeuri din afara cimitirelor în cimitire şi în deponeele acestora;
b.) aruncarea sau abandonarea de resturi vegetale, crengi şi alte deşeuri rezultate din curăţirea mormintelor pe alte morminte sau în alte locuri din cimitire decât în cele permise;
c.) depunerea şi precolectarea deşeurilor reciclabile (plastic, hârtie, carton, lemn, sticlă, metal, etc.) rezultate din cimitire, în alte locuri şi nu la recipientele amenajate special din incinta cimitirelor.
3.) Constituie contravenţie şi se sancţionează cu amendă cuprinsă între 2000 lei şi 2500 lei atât  pentru persoane fizice cât şi pentru persoane juridice următoarele fapte :

a.) distrugerea şi deteriorarea gardului viu, a materialului dendrofloricol din incinta cimitirelor; 

b.) distrugerea sau deteriorarea coşurilor, containerelor de depozitare a gunoiului sau altor obiecte de mobilier urban din cimitire; 

c.) distrugerea, deteriorarea sau murdărirea mormintelor şi spaţiilor verzi din cimitire.
                          Art. 99. Contravenţii care se aplică persoanelor fizice, concesionari sau titulari ai locurilor de veci
Constituie contravenţie şi se sancţionează cu amendă cuprinsă între 1500 lei şi 2500 lei, neîngrijirea şi neîntreţinerea locurilor de veci pe care le au în concesiune, sau care le-au fost atribuite de Municipiul Timişoara. Îngrijirea şi întreţinerea locurilor de veci se va realiza cel puţin prin cosirea buruienilor, vegetaţiei ierboase şi lemnoase de pe locurile respective cât şi de pe trotuarele comune dintre acestea. Buruienile cu potenţial alergen (ambrozia), trebuie eliminate prin scoaterea rădăcinilor. 
 Art. 100. Contravenţii care se aplică agenţilor economici şi persoanelor fizice autorizate care execută lucrări de construcţii funerare, reparaţii şi demolări de lucrări de construcţii funerare 
1.) Constituie contravenţie şi se sancţionează cu amendă cuprinsă între 1500 lei şi 2500 lei următoarele fapte :
a.) depozitarea chiar şi temporară a pământului rezultat din lucrările de construcţii pe morminte sau în alte locuri din cimitire decât în cele permise;
b.) murdărirea căilor publice, aleilor din cimitire cu materiale şi resturi de materiale folosite sau rezultate din activitatea de construcţii;
c.) prepararea mortarelor sau betoanelor în perimetrul cimitirelor în alte locuri decât în cele permise;
d.)neîmprejmuirea cu panouri speciale de protecţie a locurilor şi lucrărilor de construcţie care prezintă pericol de accidentare;
e.) neefectuarea lucrărilor de salubrizare la punctele de lucru din cimitire la sfârşitul fiecărei zile de lucru;
f.) neluarea măsurilor de împiedicare a producerii şi răspândirii prafului;
g.) executarea de lucrări funerare sau reparaţii la lucrările funerare fără permisul de lucru/permisul pentru executarea lucrării funeare eliberat sau nerespectând dispoziţiile prevăzute în permisul de lucru şi în prezentul Regulament de serviciu.
h.) executarea sau reparaţiile la capele fără autorizaţie de construire eliberată în

condiţiile legii sau nerespectând dispoziţiile legale, precum și cele prevăzute în autorizaţia de construire şi în prezentul Regulament de serviciu.
        
Faptele menţionate la Litera (g.) şi (h.) pot duce la demolarea construcţiei executate, conform legii.   
Art. 101. Căi de atac
a.) În cazul în care contravenientul nu respectă obligaţia de a înlătura situaţia creată prin săvârşirea contravenţiei, agentul constatator poate aplica în mod repetat, după fiecare somaţie, la care contravenientul nu se conformează, o nouă amendă pentru contravenţia săvârşită. La societăţile comerciale şi instituţii, sanţiunea se aplică conducătorului acesteia sau persoanei care a avut sarcina de a urmări îndeplinirea obligaţiilor respective sau persoanei juridice.
b.) Agentul constatator stabileşte amenda în procesul-verbal de constatare a contravenţiei. În afara sancţiunilor prevăzute mai sus, organul constatator va putea stabili în cuprinsul aceluiaşi proces verbal, când va fi cazul, atât valoarea pagubei produse prin contravenţie cât şi confiscarea obiectelor care au servit la săvârşirea contravenţiei, cu precizarea valorilor.
c.) Contravenientul poate achita în termen de cel mult 15 zile calendaristice de la data încheierii procesului-verbal, ori după caz de la data comunicării acestuia, jumătate din minimul amenzii prevăzute în actul normativ, agentul constatator făcând menţiune despre această posibilitate în procesul-verbal.
Art. 102. Constatarea şi sancţionarea contravenţiilor prevăzute în prezenta hotărâre de la Art. 96 până la Art. 100 inclusiv, se va face de către: poliţiştii locali din cadrul Direcţiei Poliţia Locală Timişoara, salariaţii primăriei anume împuterniciţi prin dispoziţii ale Primarului, şi alte persoane împuternicite de către Primar.
CAPITOLUL XI – DISPOZIŢII FINALE

Art. 103. În cazul mormintelor şi/sau al operelor comemorative de război sunt aplicabile prevederile Legii nr. 379/2003 şi Legii nr.422/2001, cu modificările şi completările ulterioare.
Art. 104. Proprietarul cimitirelor are obligaţia întreţinerii şi menţinerii în funcţiune a acestuia (asigurarea pazei 24 de ore din 24, serviciile funerare, curăţenia în perimetrul cimitirelor, efectuarea corecţiei şi tăierii de arbori, întreţinerea şi plata utilităţilor etc.), obligaţie care poate fi îndeplinită pe bază de contract şi de un operator economic, prestator de servicii.
 În cazul în care prestatorul de servicii nu îşi execută obligaţiile prevăzute în contract, contractul va fi reziliat unilateral de către autoritatea contractantă, fără punere în întârziere, fără apel la instanţă şi dă dreptul autorităţii contractante de a cere despăgubiri şi de a aplica sancţiuni.
Art. 105. Actele de concesionare a locurilor de înhumare eliberate de administraţiile cimitirelor până la intrarea în vigoare a prezentului Regulament rămân valabile. 
Art. 106. Toate persoanele fizice sau juridice, precum şi  toţi operatorii economici care prestează o activitate în cimitirele menţionate la Art. 2 din prezentul regulament, care prin natura împrejurărilor iau contact direct cu cimitirele, sunt obligate să respecte prezentul regulament de serviciu.

